Uidentifisert flygende objekt

Uidentifisert flygende objekt (ufo) er brukt for å beskrive antatt fysiske objekter observert i lufta og som umiddelbart ikke kan identifiseres.

Når objektet blir identifisert, reklassifiseres det til IFO (identifisert flygende objekt). De fleste observasjoner av flygende objekter blir identifisert som værballonger, fly, planeter eller naturlige fysiske fenomener som skaper bevegelig eller stillestående lys, for eksempel linseskyer.

Mange som observerer slike objekter, som oftest i form av bevegelig lys, legger til grunn at en har sett en farkost eller romfartøy fra en ikke-jordisk sivilisasjon.

Den moderne interessen for emnet begynte etter at Kenneth Arnold hevdet å ha sett en rekke objekter som «fløy som tallerken slynget over vann»When I described how they flew, I said they flew like if you take a saucer and throw it across the water. Most of the newspapers misunderstood and misquoted that too. They said that I said they were saucer-like. I said they flew with a saucer-like fashion. Kenneth Arnold-intervju, kringkastet April 7, 1950. Sagan, Carl. The Demon-Haunted World. (Ballantine Books: New York, 1997.) side. 70. som ifølge Arnold så ut som «halen til en kinesisk drake»Radiointervju med Kenneth Arnold, den 25. Juni, 1947   - på engelsk.http://www.konsulting.com/K-Arnold%20Layer-3.WAV, den  24. juni 1947 i nærheten av Mount Rainier i Washington og i 1950 ble det observert og filmet en UFO over Great Falls i Montana.

George Adamski hevdet i boken Flying Saucers Have Landed (1953) at han møtte utenomjordiske vesen i november 1952. Siden da har slike observasjoner vært kilde til utallige sanger, bøker, filmer og dokumentarer, mye knyttet til populærlitteratur. En kjent observasjon er knyttet til byen Roswell i New Mexico, USA.

En meningsmåling foretatt i USA i 1996 viste at 71 prosent av de spurte trodde myndighetene skjulte informasjon om hva ufoer var. Den viktigste organisasjonen som fremmer krav om at USA myndigheter skal avdekke sine kontakter med utenomjordiske kaller seg Disclosure-prosjektet.

I 2008 offentliggjorde det britiske forsvarsdepartementet sine rapporter om UFO/IFO-aktivitet fram til 2002. Rapporten konkluderer med at det ikke finnes noen beviser for at flygende tallerkener og andre uidentifiserte flygende objekter er noe annet enn naturlige fenomener. Rapporten sier også: «Bevismaterialet tyder på at meteorer er ansvarlige for en del av UFO-observasjonene. Det finnes også store mengder bevis som støtter teorien om at en del av fenomenene skyldes fysiske, elektriske og magnetiske fenomener i atmosfæren.»Det britiske forsvardepartementets UFO-register   

 UFO-forskning i Norge 
Registrering og forskning på observasjoner i Norge ble foretatt av flere grupper og personer allerede tidlig på 1950-tallet. Sammen med 2-3 andre samlet for eksempel Thorstein Thelle i Norsk Helikopterklubb inn rapporter fra 1951 og i noen år fremover. Det oppstod i tillegg lokale grupper rundt om i forskjellige byer (blant annet i Oslo, Bergen, Stavanger og Trondheim) utover 1950- og 1960-tallet.

I Oslo-området dukket Nordisk UFO Studiesirkel opp (1959-1960, leder Gunvald Weie, Oslo), sammen med UFO-Informasjon (ca. 1970: Arne Børcke og Hans-Kristian Moe, Oslo), og Populærvitenskapelig Forening (ca. 1968: Wilhelm Simonsen, Kløfta). I Bergen ble det dannet en uformell gruppe ca. 1954, som munnet ut i etableringen av Foreningen UFO-Bergen (1967-1973, Finn W. Kalvik og Nils Sælensminde). I Stavanger ble Stavanger UFO-Forening (som nå heter UFO-Rogaland) startet opp den 4/4-1967 (Robert Moklev, Tora Greve, Trond Lauvås). I Trondheim ble Trondheim UFO-Forening stiftet (1968-1973: Tormod Hagen, Kolbjørn Stenødegård), og i Sandefjord var gruppen Fremmedvitenskapelig Informasjon aktiv (1978-1984: Einar Larsen, Sandefjord).

Foreningen UFO-Bergen og Trondheim UFO-Forening gikk i 1974 sammen og dannet Norsk UFO Center (NUFOC), en etter hvert landsomfattende organisasjon.AFU: The Finn W. Kalvik archive  I 1978 oppstod en deling av organisasjonen, med en utbrytergruppe (sentrert på Lillestrøm) som tok navnet Riksorganisasjonen UFO-Norge. Noe lignende gjentok seg i 1981, da leder for NUFOC siden 1974, Kolbjørn Stenødegård, gikk ut og dannet Norsk Institutt for Vitenskapelig Forskning og Opplysning (NIVFO, 1981–1995). NUFOC gikk sammen med Riksorganisasjonen UFO-Norge igjen samme år og skiftet navn til UFO-Norge (1982―2016).forskning.no: UFO-bevegelsen i Norge 

I 1981 ble også Nordic UFO Groups dannet, et redaksjonelt samarbeid mellom NUFOC, Riksorganisationen UFO-Sverige og The UFO Research of Finland. Gruppen (ved UFO-Norge) utga det engelskspråklige tidsskriftet Nordic UFO Newsletter (1981–1989) og (UFO-Norge alene) UFO-Norway News (1990–92).

I 1997 ble Norsk Organisasjon for Studiet av Utenomjordisk Intelligens (NETI) dannet, som foreløpig nyeste UFO-gruppe i Norge. NETI var en mer pro-ET organisasjon enn de foran nevnte.

August 2016 slo UFO-Norge og NETI seg sammen til én organisasjon, Norsk Ufosenter (NUFOS)

Alle disse gruppene samlet inn rapporter i enkelte tidsrom. NUFOS og UFO-Rogaland er imidlertid de eneste gruppene som fortsatt eksisterer.

UFO-fenomenet i Hessdalen var spesielt gjenstand for UFO-Norges studier (blant annet sammen med Riksorganisationen UFO-Sverige) fra 1982 og flere år fremover. NIVFO gjorde egne undersøkelser og konkluderte delvis med at fenomenet hadde en konvensjonell forklaring.

Mange av disse gruppene ga/gir ut sine egne tidsskrifter og publikasjoner:
 Den Flyvende Tallerken, 2007–2013, NETI.
 Ekstern, 1980, Fremmedvitenskapelig Informasjon.
 European UFO/UAP Newsletter, 1985, NIVFO.
 Intern, 1978-79, Fremmedvitenskapelig Informasjon.
 Intern Avis For NUFOC, 1977-78, NUFOC.
 Intern NIVFO Informasjon, 1981-85, NIVFO.
 Internt UFO Forum, 1979-81, NUFOC (ISSN 0800-2576).
 Klipprunden, 1982-95, UFO-Norge.
 NIVFO-Bulletin, 1981-95, NIVFO (ISSN 0800-0360).
 Nordic UFO Newsletter, 1981-88, UFO-Norge (ISSN 0800-1154).
 Nordisk UFO Studiehefte, 1959-60 (?), Norsk UFO Studiesirkel.
 Norsk UFO Forum, 1973-75, NUFOC (Trondheim, ISSN 0802-5568).
 Norsk UFO-Tidsskrift, 1970, UFO-Informasjon (4/1970 ble utgitt av NUFOC i 1976).
 Norwegian UFO Newsletter, 1981-86, NIVFO.
 Nytt, 1979, Fremmedvitenskapelig Informasjon.
 PF-Nytt, 1968-69, Populærvitenskapelig Forening.
 Polarnytt, 1980-81, NUFOC.
 Project Hessdalen Bulletin, 1983-85, UFO-Norge.
 Rapportnytt, 1974-81, NUFOC (Bergen, ISSN 0800-2568).
 Tid og Rom, 1981-84, Fremmedvitenskapelig Informasjon (ISSN 0333-4805).
 UFO, 1982–, UFO-Norge (fra 2016 NUFOS) (ISSN 0800-1758, fra 2010 sammen med UFO-Aktuellt fra UFO-Sverige).
 UFO-Fenomener Over Norge, 1983-84, NIVFO.
 UFO Forum, 1976-78, NUFOC (Trondheim, ISSN 0800-255X , fortsettelse av Norsk UFO Forum).
 UFO Info, 197- (?), UFO-Informasjon.
 UFO-Norge Nytt, 1979-81, Riksorganisasjonen UFO-Norge (ISSN 0800-1960).
 UFO-Norway News, 1989-1992, UFO-Norge (ISSN 0800-2453).
 UFO-Nytt, 1998-2000 & 2006-2008, NETI (som DOC eller PDF pr. e-post fra 2006).

I tillegg har enkeltpersoner utgitt et par andre UFO-relaterte tidsskriftet på 1960- og 1970-tallet:
Fakta?, 1969-73 (Asle Overholdt) og Norsk UFO-Bulletin, 1965-66 (Ivar T. Martinsen).

Av alle disse tidsskriftene er det i dag bare UFO (fra NUFOS) som fremdeles blir utgitt.

 UFO-ringen på Espevær 
En oktobernatt ved fullmåne i 1975 ble det flere steder observert en lysende gjenstand som gikk over himmelen mot Espevær på Bømlo. I april 1976 ble det oppdaget en stor eggformet forsenkning på Åkerkve vest på øya. Omkretsen er ca. 63 meter og jorden var presset ned ca. 7 cm i et 40 cm bredt spor. Enkelte botanikere foreslo at det kunne være en såkalt heksering (soppvekst). Imidlertid, etter at forskere fra Bergen besøkte stedet i mai 1976, deriblant representanter for NUFOC som tok jordprøver, ble denne teorien tilbakevist. 

Hvis avtrykket er laget av mekanisk påvirkning mot det harde underlaget, må trykket ha vært på minst 50 tonn.

Enkelte ufologer mener at dette er det største UFO-avtrykket i verden, selv om de fleste mener at fenomenet har en naturlig forklaring.Den mystiske UFO-ringenUFO ringen på Espevær  

visitepevaer.com Bømlo kommune: UFO-ringen - Åkerkve, Espevær  

Podcast fra NRK - Mysteriumet på Espevær 
 Se også 

 Antikke astronauter

 Referanser 

 Eksterne lenker 
UFO - en kort kulturhistorie - artikkel fra forskning.no 26.3.03

Kategori:Pseudovitenskap
Kategori:Mysterier